Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 188/11/5502	Čadca, 28.9.2012
EEČ : 2-37-177-2012

U Z N E S E N I E

Trestná vec:	obvinená XXXXX a spol.  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a prečin výtržníctva podľa § 364 odsek 1 písmeno a), spáchaného v spolupáchateľstve podľa § 20 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 300,00 € 
b.	Peňažná suma určená na všeobecne prospešné účely: 120,00 € 
c.	Konkrétny adresát peňažnej sumy určenej na všeobecne prospešné účely: Kysucká nemocnica s poliklinikou XXXXX,  číslo účtu XXXXX, IČO: 17335469: 60,00 € 
d.	Suma odovzdaná štátu na peňažnú pomoc obetiam trestnej činnosti: 60,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-311/OO-CA-2011.
	Dňa 18.06.2010 v čase okolo 22.00 h v Čadci na ulici Palárikovej pred barom BASTILA, okres XXXXX, fyzicky napadli XXXXX tak že ju najskôr XXXXX udrela zavretou päsťou do brady, následne ju chytila za vlasy, kde sa XXXXX bránila tým, že ju taktiež chytila za vlasy, pričom si navzájom vytrhli príčesky, následne jej ml. XXXXX dala facku a obidve ju začali udierať do brucha a kopať do nôh, potom ml. XXXXX do nej prudko sotila, následkom čoho XXXXX spadla na zem, udrela si hlavu o zem a zostala v bezvedomí, po čom XXXXX a ml. XXXXX z miesta ušli, pričom fyzickým napádaním ml. XXXXX a XXXXX  utrpela XXXXX  zranenia: otras mozgu ľahkého stupňa, pomliaždenie hlavy v oblasti spánkovo záhlavovej vľavo (bez popisu poúrazových zmien na mäkkých tkanivách hlavy), pomliaždenie tváre vpravo (bez popisu poúrazových zmien v oblasti tváre), ktoré si vyžiadali dobu liečby a  PN v trvaní 10 dní.
Odôvodnenie: 
Uznesením povereného príslušníka Obvodného oddelenia PZ XXXXX sp. zn. ČVS:ORP-311/OO-CA-2011 zo dňa 03.03.2011 bolo podľa § 199 ods. 1 Trestného poriadku začaté trestné stíhanie  a následne uznesením povereného príslušníka Obvodného oddelenia PZ XXXXX zo dňa 26.04.2011 bolo podľa § 206 ods. 1 Trestného poriadku vznesené obvinenie ml. XXXXX, nar. XXXXX, trvale bytom XXXXX, XXXXX, okres XXXXX pre prečin ublíženia na zdraví podľa § 156 ods. 1, ods. 2 písm. a/ Trestného zákona a prečin výtržníctva podľa§ 364 ods. 1 písm. a/, ods. 2 písm. b/ Trestného zákona spáchaných v spolupáchateľstve podľa § 20 Trestného zákona a XXXXX, nar. XXXXX v Čadci, trvale bytom XXXXX, okres XXXXX, pre prečin výtržníctva podľa § 364 ods. 1 písm. a/, ods. 2 písm. b/ Trestného zákona spáchaného v spolupáchateľstve podľa § 20 Trestného zákona  na tom skutkovom základe, ako je to uvedené vo výrokovej časti uznesení povereného príslušníka PZ. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinené ml. XXXXX, XXXXX a poškodená XXXXX uzavreli pred probačným a mediačným úradníkom Okresného súdu v Čadci dohodu o zmieri. 

Obvinené ml. XXXXX a XXXXX slobodne, vážne, zrozumiteľne a určito vyhlásili,  že spáchali skutok, za ktorý sú trestne stíhané.

Poškodená XXXXX si uplatnila náhradu škody vo výške 150,- €, ktorá jej bola uhradená v plnej výške 150,- €. 

Obvinená ml. XXXXX, nar. XXXXX, trvale bytom XXXXX, Chalupkova 158/15, okres XXXXX vložila dňa 30.08.2012 do pokladne Okresnej prokuratúry  XXXXX peňažnú sumu vo výške 70,- €, z toho určenú na všeobecne  prospešné účely pre Kysuckú nemocnicu s poliklinikou XXXXX, okres XXXXX, číslo účtu XXXXX vedený v Slovenskej sporiteľni, a. s. XXXXX sumu 35,- € a na peňažnú pomoc obetiam trestnej činnosti  sumu 35,- €.
Obvinená XXXXX, nar. XXXXX, trvale bytom XXXXX, okres XXXXX vložila dňa 05.09.2012 do pokladne Okresnej prokuratúry  XXXXX peňažnú sumu vo výške 50,- €, z toho určenú na všeobecne  prospešné účely pre Kysuckú nemocnicu s poliklinikou XXXXX, okres XXXXX, číslo účtu XXXXX, vedený v Slovenskej sporiteľni, a. s. XXXXX sumu 25,- € a na peňažnú pomoc obetiam trestnej činnosti  sumu 25,- €.
Obvinené a poškodená s týmto spôsobom vybavenia veci vyslovili súhlas. 

Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených a na ich osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Lašová
prokurátorka